Изх. № 12 ДО Г-Н СТАНИСЛАВ ДЕЧЕВ

29.10.2020 г. КМЕТ НА ОБЩИНА ХАСКОВО

 НАРОДНО ЧИТАЛИЩЕ „ПРОФ. Д-Р АС. ЗЛАТАРОВ – 1961”

 гр. Хасково, Община Хасково

 ПРОЕКТО – ПЛАН ЗА 2021 г.

 2021 година е юбилейна за НЧ „Проф. д-р Асен Златаров -1961” – навършват се 60 години от неговото учредяване. Цялостната дейност на Настоятелството през идната година ще бъде насочена към отбелязване на кръглата годишнина.

I.ОСНОВНИ ЦЕЛИ И ЗАДАЧИ:

 1. Утвърждане на читалището като културно-просветно средище с активни, културни, информационни и социални функции, предаващи съвременна визия на дейността му.

 2.Съхраняване и развитие на любителското художествено творчество, завоюваните позиции за работа с различни възрастови групи и привличане на млади хора като важен фактор за насърчаване на социалната промяна.

 3. Да продължи работата по създаване и укрепване на навиците за четене у децата,за стимулиране на въображението и творческите им способности и възпитание на уважение към културното наследство.

 4. Постоянно обогатяване на библиотечната колекция с книги и други носители на информация,съобразно интересите на читателите.

 5. Включване на иновативни форми в работата чрез кандидатстване по проекти и програми за набавяне на финансови средства и подобряване на материално-техническата база.

II.ЗАСЕДАНИЯ НА ЧИТАЛИЩНОТО НАСТОЯТЕЛСТВО –

 най-малко 6 в годината.

III.КУЛТУРНО-ПРОСВЕТНА ДЕЙНОСТ:

 1.Читалището, като най-естественият мост между миналото и съвремието, играе важна роля в създаването на условия за приемственост на традицията и обновяването и с адекватни за съвремието прояви, задоволяващи исканията на младите хора.

 2. Да съобразява своята дейност със стратегията на общината в областта на културата и работи за създаване на екипност и партньорски взаимоотношения с другите културни институти в града .

ЯНУАРИ

* Подреждане на витрина от книги в библиотеката на читалището по повод 165 години от рождението на Стоян Михайловски - български поет, сатирик и баснописец .
* Честване деня на родилната помощ .

ФЕВРУАРИ

 - „Вино да се лее от старата лоза, песни да се пеят чак до сутринта” – честване деня на лозаря.

 - Подреждане на тематичен кът в библиотеката : „Българийо, за тебе те умряха” – посветен на 3 – ти март

МАРТ

 - „Малки сръчни ръчички, връзват мартенички за всички” – работилница за изработване на мартеници и подреждане на изложба

 - „Как прекрасно е да си жена” – концерт,посветен на Международния ден на жената – Осми март.

АПРИЛ

 - 155 години от рождението на Пенчо Славейков – витрина от книги

 - Беседа с етнографи от музея по повод пролетните празници и обичаи - „Лазаровден, Цветница, Великден”.

МАЙ

 - „Гергьовден и Великден”- концерт с участието на самодейните колективи към читалището.

 - „Аз съм вече читател” – приемане на първокласници за читатели в библиотеката .

 - 24 май – Ден на българската просвета и култура и на славянската писменост: творческа среща с поетесата Ели Видева

ЮНИ – АВГУСТ

* „Да докоснем дъгата” – детски празник, посветен на международния ден на детето.

- „Ваканция, здравей!” - лятна работа с децата от квартала, ползване на електронни информационни мрежи, обработка на скъсани книжки в библиотеката и др.

* Тържествено честване на 60 години от основаването на НЧ „Проф. д-р Ас.Златаров – 1961”

СЕПТЕМВРИ

 - Участие на самодейните колективи към читалището в общоградските тържества

 - „Твой приятел вечен – весел Патиланчо” – празник с децата от квартала посветен на 135 години от рождението на Ран Босилек и отчитане на лятната работа.

ОКТОМВРИ

* „С песните на Тодор Кожухаров” – трети фестивал
* Витрина от книги на Николай Зидаров по повод 100 години от рождението му

НОЕМВРИ

* „Вам, будители народни” – тематичен кът в библиотеката на читалището
* „Здраве, спокойствие и топлина у дома” – вечер посветена на Деня на християнското семейство.

 ДЕКЕМВРИ

 - „Коледни вълшебства” – изработване на сурвачки, коледни украшения и новогодишни късмети.

 - „Коледа вълшебна свети с красота” - концерт на самодейните колективи при читалището.

IV. БИБЛИОТЕЧНА ДЕЙНОСТ

 Мисията на читалищната библиотека е да бъде посредник между информацията и потребителите в един бързо променящ се свят и чрез всички възможни съвременни форми да разкрива богатството на книгата и информацията, да поддържа импулса за разпространение на културни ценности.

 1.Превръщане на библиотеката в съвременен обществено- информационен център, полезен партньор и ефективен участник в процесите на информационното осигуряване на гражданите.

 2.Обновяване и обогатяване на библиотечния фонд с художествена, детска, учебно-помощна и научно-популярна литература, чрез покупка на книги и дарения.

 3.Инициативата „Книга за всеки” – въвеждане на системата за патронажно обслужване на възрастни читатели и такива с физически увреждания.

 4. Прочистване на библиотечните фондове от остарели по съдържание и физически изхабени книги, съгласно Наредбата за опазване на библиотечните фондове.

 5. За популяризиране на литературата в библиотеката периодично да се подреждат витрини в чест на кръгли годишнини на поети и писатели.

V. ХУДОЖЕСТВЕНА САМОДЕЙНОСТ

 Съществена част от дейността на читалището е свързана с развитието и подпомагането на любителското художествено творчество. В тази връзка ролята на читалището при създаването, укрепването и възпроизвеждането на традициите и културата е незаменимо.

 1.Опазване на фолклора и традиционното народно богатство чрез търсене на различни форми за откриване и изява на творческите заложби у децата и възрастните.

 2.Целенасочена работа по възстановяване на празнично-обредния календар чрез участие на художествените състави и изпълнители към читалището във фестивали, конкурси и събори.

 3.Обогатяване и обновяване на сценичните реквизити и носии, чрез кандидатстване за допълваща субсидия .

VI.РАБОТА ПО ПРОЕКТИ

1. Разработване на проекти и кандидатстване по различни отворени програми, с цел осигуряване на допълнителни средства за обогатяване на материалната база и осигуряване на художествено-творческата дейност на читалището.

VII.ОБУЧЕНИЕ И КВАЛИФИКАЦИИ

 1. Участие на щатните служители в семинари,обучения и други, свързани с повишаване квалификацията по основните читалищни дейности и работа по проекти.

 VIII.ФИНАНСОВА ДЕЙНОСТ

 Днешните реалности изискват от читалищата да бъдат високо отговорни самоуправляващи се културни сдружения на гражданите.

 Финансирането на дейностите на читалището се извършва съгласно регламентираните субсидии от държавния и общински бюджет, членски внос, сътрудничество и съвместна дейност,наеми, дарения и др. приходи.

 Осъществяването на тези дейности да се извърши чрез:

 1. Набиране на допълнителни средства от дарения и спонсорство за организиране на празници, културни инициативи и участия в национални фестивали и събори.

 2. Използване на възможностите за кандидатстване по различни проекти и програми

 3. Увеличаване броя на членовете на читалището.

 4.Поддържане и привеждане в изряден вид на текущата документация,както и на счетоводните документи – касова книга,ведомости,приходно-разходни документи и др.

29.10.2020 г. Секретар:

гр.Хасково /Д.Кожухарова/

 НЧ „Проф. д-р Асен Златаров – 1961”, гр. Хасково

 НАСТОЯТЕЛСТВО:

1. ЯНИСЛАВА ДИМОВА СТОЯНОВА - председател
2. ДОНКА РАЧЕВА КОЖУХАРОВА - секретар
3. ЙОВКА ЖЕЛЯЗКОВА КЕРАНОВА - член
4. ИВАНКА ЯНКОВА АНДИНОВА - член
5. АНТОАНЕТА ДИМИТРОВА ГЕОРГИЕВА - член

 ПРОВЕРИТЕЛНА КОМИСИЯ:

1. АТАНАСКА ЙОРДАНОВА ЙОРДАНОВА - председател
2. РОСИЦА САБИНОВА ГАДЖЕВА - член
3. ТАНКА ТЕНЕВА МИТЕВА - член